UREKA พุ่งแรงเกือบ 8% โบรกฯแนะเก็งกำไร-ลุ้นแตะแนวต้าน 1.35
UREKA พุ่งแรงเกือบ 8% โบรกฯแนะเก็งกำไร-ลุ้นแตะแนวต้าน 1.35 โดย ณ เวลา 14.50 น.อยู่ที่ 1.32 บาท บวก 0.09 บาท หรือ 7.32% มูลค่าการซื้อขาย 43.23 ลบ.
7 ต.ค. 2558

ผู้สื่อข่าวรายงานว่า ราคาหุ้น บริษัท ยูเรกา ดีไซน์ จำกัด (มหาชน) หรือ UREKA ณ เวลา 14.50 น.อยู่ที่ 1.32 บาท บวก 0.09 บาท หรือ 7.32% มูลค่าการซื้อขาย 43.23 ล้านบาท โดยเปิดตลาดที่ 1.28 บาท ระหว่างวันราคามีการปรับตัวขึ้นแตะระดับสูงสุดที่ 1.34 บาท และย่อตัวแตะระดับต่ำสุดที่ 1.25 บาท ขณะที่ดัชนีหุ้นไทยโดยรวมบวก 0.91%
บล.คันทรี่ กรุ๊ป วิเคราะห์ทางเทคนิค UREKA แนวรับ 1.22 บาท แนวต้าน 1.35, 1.50 บาท กำหนดจุด stop loss เมื่อใกล้หลุด 1.18 บาท
กราฟ UREKA อยู่ในระหว่างการสร้างแนวขึ้นใหม่หลังจากดีดตัวตัดผ่านแนว Down trend ขึ้นมาได้แล้ว โดยการดีดตัวนี้เป็นขั้นที่สองของการปรับขึ้น โดยจะต้องผ่าน 1.35 บาทไปให้ได้เพื่อยืนยันการขึ้นบันไดขั้นที่ 2 จึงจะขึ้นแรง แนะนำเก็งกำไร หากผ่าน 1.35 บาทให้ซื้อเพิ่ม หากไม่ผ่านใน 3 วันนี้ให้เลิกเก็งกำไร
ด้านเทคนิคบล.โกลเบล็ก แนะนำ  ซื้อเก็งกำไร แนวรับ 1.20 แนวต้าน 1.34, 1.40  Cut loss 1.17 กราฟอยู่ในช่วงกลับตัว V shape โดยราคายกตัวขึ้นปิดเหนือเส้น EMA10 วันได้ต่อเนื่อง ซึ่งเป็นแนวโน้มเชิงบวกชัดเจน สอดคล้องกับเครื่องมือ  RSI + MACD ชี้ขึ้นเป็นสัญญาณซื้อ จึงมีโอกาสปรับตัวขึ้นต่อได้